Sakupljeno 18 potpisa za smjenu Vlade Zeničko-dobojskog kantona

Poslanici SDP-a, SBB-a, Nezavisnog bloka, DF-a, Naše stranke i SBiH sakupili su dovoljan broj glasova da Vlada u ZDK bude smijenjena.

Kako saznaje portal „Dnevnog avaza“, obistinile su se najave da će SDA izgubiti vlade i u Tuzlanskom i u Zeničko-dobojskom kantonu.

Nakon sakupljenih potpisa u Tuzli, sada se isti scenario dogodio i u Zenici. Naime, poslanici više opozicionih stranaka realizirali su ideju koju je najavio gradonačelnik Zenice Fuad Kasumović prije nekoliko dana.

Poslanici SDP-a, SBB-a, Nezavisnog bloka, DF-a, Naše stranke i SBiH-a sakupili su dovoljan broj glasova da Vlada u ZDK bude smijenjena.

Također, uz više dogovora kako da se dinamiziraju ekonomski razvoj i poboljša stanje u ovom kantonu, među potpisnicima je iskristalisan stav da u novoj vladi trebaju biti predstavnici HDZ-a, kakav je i sada slučaj.